Diari Oficial de la Generalitat Valenciana


Sumari del DOGV 7454, del 30-01-2015 (2015/752)

ORDE 3/2015, de 28 de gener, de la Conselleria d'Educació, Cultura i Esport per la qual es modifica el procediment establit i l'annex I de l'Orde 7/2013 per la qual s'establix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/01/28/3/dof/vci/html**

### Dades del document

Número de DOGV
:   7454

Data del DOGV
:   30-01-2015

Secció del DOGV
:   I. DISPOSICIONS GENERALS

Número del document
:   2015/752


Data del document
:   28-01-2015

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * administració local
    * ensenyament primari
    * educació preescolar
    * centre d'ensenyament
    * legislació
    * ensenyament privat
    * ensenyament públic
    * ensenyament secundari
    * educació especial
    * ensenyament professional

ORDE 3/2015, de 28 de gener, de la Conselleria d'Educació, Cultura i Esport per la qual es modifica el procediment establit i l'annex I de l'Orde 7/2013 per la qual s'establix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts. [2015/752]  
  
Article únic. Objecte  
Disposició transitòria primera. Incorporació del concert de les ensenyances de Formació Professional Bàsica en el curs 2014-2015, a partir de l'1 de gener de 2015  
Disposició transitòria segona. Model de sol·licitud concert/conveni  
  
Disposició transitòria tercera. Model de sol·licitud per al concert de l'FPB per al període de l'1 de gener de 2015 fins a la finalització del curs 2014-2015  
Disposició transitòria quarta. Subscripció del conveni/concert l'any 2015  
Disposició addicional única. Incidència en les dotacions de gasto  
Disposició final primera. Habilitació a la direcció general competent en matèria de concerts/convenis educatius  
Disposició final segona. Entrada en vigor  
Annex. Nova redacció dels preceptes afectats per la modificació parcial de l'Orde 7/2013, de 30 de gener  
Annex I. Sol·licitud de concert/conveni  
Annex I bis. Sol·licitud concert FPB període gener 2015 a final curs 2014-2015  
  
Preàmbul  
  
A la Comunitat Valenciana, l'Orde 7/2013, de 30 de gener, de la Conselleria d'Educació, Cultura i Esport, va establir el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013) i fixa un termini de vigència d'estos de quatre anys, fins al curs acadèmic 2016-2017.  
  
La Llei Orgànica 8/2013, de 9 de desembre, per a la millora de la qualitat educativa. (BOE 295, 10.12.2013), d'ara en avant LOMCE, modifica l'article 116 de la Llei Orgànica 2/2006, de 3 de maig, d'Educació (BOE 106, 04.05.2013), d'ara en avant LOE, que establix que el concert tindrà una duració mínima de sis anys en el cas d'Educació Primària, i de quatre anys en la resta dels casos.  
D'altra banda, la LOMCE fa especial incidència, amb vista a la transformació del sistema educatiu, en tres àmbits: les tecnologies de la informació i la comunicació, el foment del plurilingüisme, i la modernització de la Formació Professional. Respecte a este últim, es crea un nou títol de Formació Professional Bàsica, es flexibilitzen les vies d'accés des de la Formació Professional Bàsica cap a la de grau mitjà i des d'esta cap a la de grau superior. A més, en la modificació de l'article 116.6 de la LOE s'establix que les administracions educatives podran concertar, amb caràcter preferent, els cicles de Formació Professional Bàsica que, d'acord amb el que preveu la mencionada llei orgànica, els centres privats concertats impartisquen al seu alumnat i que els mencionats concerts tindran caràcter general. A més, en la disposició final quinta establix que el primer curs dels cicles de Formació Professional Bàsica s'implanta en el curs escolar 2014-2015, i el segon curs en el 2015-2016.  
El Reial Decret 127/2014, de 28 de febrer, pel qual es regulen aspectes específics de la Formació Professional Bàsica de les ensenyances de Formació Professional del sistema educatiu (BOE 55, 05.03.2014), aprova catorze títols professionals bàsics, es fixen els seus currículums bàsics i es modifica el Reial Decret 1850/2009, de 4 de desembre, sobre expedició de títols acadèmics i professionals corresponents a les ensenyances establides en la LOE. Posteriorment, el Reial Decret 356/2014, de 16 de maig, pel qual s'establixen set títols de Formació Professional Bàsica del Catàleg de Títols de les Ensenyances de Formació Professional (BOE 130, 29.05.2014), va aprovar set títols més de Formació Professional Bàsica.  
El Decret 135/2014, de 8 d'agost, del Consell, regula els cicles formatius de Formació Professional Bàsica en l'àmbit de la Comunitat Valenciana (DOCV 7336, 11.08.2014), i el Decret 185/2014, de 31 d'octubre, del Consell, establix vint currículums corresponents als cicles formatius de Formació Professional Bàsica en l'àmbit de la Comunitat Valenciana (DOCV 7395, 04.11.2014).  
L'Orde70/2014, de 25 d'agost, de la Conselleria d'Educació, Cultura i Esport, per la qual s'establixen les bases i es convoquen ajudes (per al període comprés entre l'1 de setembre i el 31.12.2014) per a els centres privats que durant el curs 2014'2015 impartisquen cicles formatius de Formació Professional Bàsica i els segons cursos de programes de qualificació professional inicial a la Comunitat Valenciana (DOCV 7347, 27.08.2014) en la disposició final única va establir que la concessió de la subvenció, tant per als cursos de PQPI com per a cicles de FPB comporta l'autorització dels mencionats cursos o cicles per al curs 2014-2015.  
En consonància amb l'anterior, la Llei 8/2014, de 26 de desembre, de Pressupostos de la Generalitat per a l'exercici 2015 (DOCV 7433, 30.12.2014) establix que els cicles de Formació Professional Bàsica es finançaran, a partir de l'1 de gener de 2015, conforme al mòdul econòmic establit en l'annex I de la Llei i que els mencionats concerts tindran caràcter general, conforme establix la LOE.  
D'altra banda, vistos els resultats dels dos últims cursos en el concert de la Formació Professional, es requerix una modificació de l'article que la regula que queda prevista en esta orde.  
En l'àmbit de les competències de caràcter autonòmic, vista l'experiència anterior i el nou marc jurídic que constituïx la LOMCE, s'ha considerat convenient dictar una nova orde que introduïx variacions en l'Orde 7/2013, de 30 de gener, de la Conselleria d'Educació, Cultura i Esport, així com la modificació dels models de sol·licitud de concert.  
  
No obstant això, cal recordar que el Reial Decret 2377/1985, de 18 de desembre, pel qual s'aprova el Reglament de normes bàsiques sobre concerts educatius (BOE 310, 27.12.1985), continua sent el marc referencial a què han de sotmetre's els centres privats, acollits als diferents règims de concerts.  
Per tot l'anterior, vista la proposta d'orde del director general de Centres i Personal Docent de la Conselleria d'Educació, Cultura i Esport, de conformitat amb esta, d'acord amb el que preveu l'article 7 del Reial Decret 2377/1985, de 18 de desembre, en exercici de les atribucions conferides per l'apartat e de l'article 28 de la Llei 5/1983, de 30 de desembre, del Consell i en virtut de l'atribució de competències efectuada en el Decret 9/2014, de 12 de juny, del president de la Generalitat, pel qual es determinen les conselleries en se s'organitza l'Administració de la Generalitat,  
  
  
ORDENE  
  
Article únic. Objecte  
L'objecte d'esta orde és modificar en part el contingut de l'Orde 7/2013, de 30 de gener, de la Conselleria d'Educació, Cultura i Esport, per la qual s'establix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts. Per això:  
  
1. Es modifiquen els articles 18, 21, 36 i la disposició addicional quinta de l'esmentada orde, i queden redactats tal com s'arreplega en l'annex.  
2. S'afigen a la referida orde el capítol VII, Concert de la Formació Professional Bàsica, que inclou l'article 37, Incorporació i modificació del concert de les ensenyances de Formació Professional Bàsica, amb la redacció transcrita en l'annex.  
DISPOSICIONS TRANSITÒRIES  
  
Primera. Incorporació del concert de les ensenyances de Formació Professional Bàsica en el curs 2014-2015, a partir de l'1 de gener de 2015  
1. Podran sol·licitar la incorporació al concert d'estes ensenyances per al curs 2014-2015, els titulars dels centres privats que disposen de cicles de Formació Professional Bàsica autoritzats i en funcionament.  
  
2. La sol·licitud de concert per al primer curs d'estos cicles es realitzarà en el model que s'inclou en l'annex I bis d'esta orde.  
3. El termini per a la presentació de sol·licituds finalitzarà el 31 de gener de 2015.  
4. Les comissions territorials, a les quals fa referència l'article 26 de l'Orde 7/2013, de 30 de gener, examinaran les sol·licituds i memòries presentades i formularan les seues corresponents propostes en els termes assenyalats en l'article 23.2 del Reglament de normes bàsiques sobre concerts educatius abans del 23 de febrer de 2015.  
  
Segona. Model de sol·licitud concert/conveni  
La sol·licitud de concert, de l'annex I de l'Orde de 7/2013, de 30 de gener, a partir del període de sol·licitud corresponent al curs acadèmic 2015-2016, açò és gener de 2015 inclusivament, queda modificada i serà la que figura en l'annex I d'esta orde.  
  
Tercera. Model de sol·licitud per al concert de l- FPB per al període de l'1 de gener de 2015 fins a la finalització del curs 2014-2015  
La sol·licitud de concert per al curs 2014-2015 (període d'1 de gener fins a la finalització del curs 2014-2015) per als primers cursos de la Formació Professional Bàsica, serà el que figura l'annex I bis d'esta orde.  
  
Quarta. Suscripció del conveni/concert en l'any 2015  
Els centres que s'incorporen al concert o conveni en la convocatòria 2015-2016, el formalitzaran per mitjà de la subscripció dels documents administratius seguint els models que es publicaran a este efecte.  
  
La resta de centres amb concert o conveni vigent i a fi que les modificacions introduïdes per esta orde queden formalitzades en els documents administratius subscrits en la renovació general de 2013-2014, o, si és el cas, en la convocatòria 2014-2015, hauran de subscriure la corresponent addenda el model de la qual es publicarà a este efecte.  
  
  
DISPOSICIÓ ADDICIONAL  
  
Única. Incidència en les dotacions de gasto  
L'aplicació i el posterior desplegament d'esta orde no podrà tindre cap incidència en la dotació de tots i cada un dels capítols de gastos assignats a la conselleria competent en matèria d'educació, i en tot cas haurà de ser atés amb els mitjans personals i materials de la conselleria competent per raó de la matèria.  
  
  
DISPOSICIONS FINALS  
  
Primera. Habilitació a la direcció general competent en matèria de concerts/convenis educatius  
Es faculta la direcció general competent en matèria de concerts/convenis educatius per a establir els procediments o suports que siguen necessaris per a l'aplicació del que disposa esta orde.  
  
  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 28 de gener de 2015  
  
La consellera d'Educació, Cultura i Esport,  
MARÍA JOSÉ CATALÁ VERDET  
ANNEX  
Nova redacció dels preceptes afectats per la modificació parcial de l'Orde 7/2013, de 30 de gener, de la Conselleria d'Educació, Cultura i Esport, per la qual s'establix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts  
  
  
Article 18. Duració dels convenis o concerts  
Els convenis o concerts educatius la renovació dels quals s'acorde tindran una duració de sis anys en Educació Primària i de quatre en la resta dels casos, a partir del curs acadèmic 2013-2014.  
  
Article 21. Requisits dels titulars de centres que sol·liciten incorporació, sol·licitud, i duració del conveni o concert  
1.Podran sol·licitar incorporar-se al règim de convenis educatius, les corporacions locals o altres administracions públiques titulars de centres docents creats per a impartir el segon cicle de l'Educació Infantil, i pel màxim d'unitats autoritzades amb que figuren en el Registre de Centres Docents de la Comunitat Valenciana.  
2.Podran sol·licitar la incorporació al règim de concerts educatius, els titulars de centres docents privats autoritzats, de conformitat amb el que establix l'article tres d'esta orde, i que, no sent de nova creació, hagen obtingut l'autorització d'obertura i funcionament almenys cinc anys abans.  
Independentment del curs en què inicie la seua vigència el conveni o concert educatiu, la seua duració no serà superior a la terminació del curs 2018-2019 per a Educació Primària i 2016-2017 per a la resta d'ensenyances, sense perjuí de la seua renovació en els termes que preveu les normes aplicables  
Estos centres, junt amb la sol·licitud, aportaran també la documentació exigida en l'article quart d'esta orde.  
  
Article 36. Incorporació i modificació del concert de les ensenyances postobligatòries de Formació Professional  
Per a la incorporació i modificació del concert de les ensenyances postobligatòries de Formació Professional, a més de complir el que establix la normativa vigent sobre concerts educatius serà necessari el compliment dels requisits següents:  
1. Que el centre dispose d'un projecte de Formació Professional dual autoritzat per l'Administració educativa amb anterioritat al 31 de març per als cicles per als quals se sol·licite el concert.  
2. Que el centre tinga autoritzats i en funcionament ensenyances de Formació Professional almenys durant els tres cursos anteriors.  
3. Que no hi haja oferta sostinguda amb fons públics del cicle formatiu de què es tracte, o la mateixa siga insuficient per a atendre la demanda. Així mateix, es valorarà que esta demanda siga conseqüència d'un alt grau d'inserció laboral.  
A més dels requisits anteriors, hauran de complir el que establix la disposició addicional tercera d'esta orde. En tot cas, en la incorporació o modificació del concert de les ensenyances postobligatòries de Formació Professional caldrà ajustar-se al que disposa l'article 11 d'esta orde.  
  
Les hores de docència no impartides en el centre no seran finançades.  
A fi d'acreditar les dades anteriors, la direcció general competent en matèria de concerts/convenis educatius, sol·licitarà els informes que considere necessaris als departaments corresponents.  
  
  
Capítol VII. CONCERT DE LA FORMACIÓ PROFESSIONAL BÀSICA  
Article 37. Incorporació i modificació del concert de les ensenyances de Formació Professional Bàsica  
1. Per a la incorporació, renovació i modificació del concert de les ensenyances de Formació Professional Bàsica, caldrà ajustar-se al que establix la normativa sobre concerts educatius de règim general.  
2. Les sol·licituds d'incorporació i modificació per al curs 2015-2016 i posteriors es formalitzaran en el model que s'inclou en l'annex I d'esta orde.  
3. En cas de falta de disponibilitat pressupostària, es prioritzaran les unitats sol·licitades per centres autoritzats per a impartir cicles formatius de grau mitjà i/o superior.  
4. Les unitats per a les quals s'aprove el concert seran, per a cada centre, les que s'expressen en les resolucions corresponents per les quals es resolen els expedients d'incorporació, renovació i modificació dels concerts educatius.  
5. En el torn ordinari d'admissió d'alumnat, aquells cicles formatius que tinguen menys de sis sol·licituds en primera opció, no continuaran en el procés d'admissió i, per tant, no es procedirà a l'adjudicació de places. En estos casos, s'iniciarà d'ofici l'expedient de supressió del concert de les unitats que siga procedent.  
6. Una vegada finalitzat el procés d'admissió d'alumnat, inclòs el període extraordinari de matrícula, en els casos en què la matrícula siga inferior a 15 alumnes, la Conselleria podrà iniciar l'expedient de supressió del concert de les unitats que corresponga, derivant als alumnes a una altra Formació Professional Bàsica o, si no hi ha altre remei, al curs d'Educació Secundària Obligatòria que corresponga.  
  
  
Disposició addicional quinta. Determinació i comprovació de la relació mitjana alumnat/professor per unitat escolar.  
La direcció territorial competent en matèria educativa, corresponent, a la vista de les dades d'escolarització, fixarà i publicarà anualment i abans de l'1 de març, per a cada municipi, la relació mitjana alumnat/professor per unitat escolar a què es referix l'article 16 del Reglament de Normes Bàsiques sobre Concerts Educatius. La comprovació s'efectuarà bé a través de la Inspecció Educativa o per mitjà dels mitjans informàtics de gestió del sistema educatiu en disposició de l'administració competent en matèria educativa.


Còpia Permalink ELI